ΣΥΣΤΑΣΕΙΣ ΤΟΥ ΔΗΜΟΥ ΑΛΜΥΡΟΥ ΣΤΟΥΣ ΠΟΛΙΤΕΣ
ΕΝΟΨΕΙ ΙΣΧΥΡΩΝ ΒΡΟΧΩΝ ΚΑΙ ΚΑΤΑΙΓΙΔΩΝ

Η Πολιτική Προστασία του Δήμου Αλμυρού ενημερώνει ότι, σύμφωνα με το Έκτακτο Δελτίο Επιδείνωσης Καιρού (ΕΔΕΚ)- Πορτοκαλί Προειδοποίηση της ΕΜΥ, προβλέπονται ισχυρές βροχές και καταιγίδες από τις πρώτες ώρες της Τρίτης (22-09-2026) μέχρι τις πρώτες πρωινές ώρες της Τετάρτης (23-09-2026), στην ευρύτερη περιοχή του βορειοδυτικού Αιγαίου.
Τα φαινόμενα θα συνοδεύονται κατά διαστήματα από μεγάλη συχνότητα κεραυνών, ενώ υπάρχει πιθανότητα τοπικών χαλαζοπτώσεων.

Πιο συγκεκριμένα,
• την Τρίτη (22-09-2026) κατά τόπους ισχυρές βροχές και καταιγίδες προβλέπονται στη Θεσσαλία (ν. Μαγνησίας, κυρίως στα θαλάσσια - παράκτια τμήματα) από τις πρώτες ώρες.
• την Τετάρτη (23-09-2026) ισχυρές βροχές και καταιγίδες προβλέπονται στη Θεσσαλία (ν. Μαγνησίας, κυρίως στα θαλάσσια - παράκτια τμήματα) μέχρι τις πρώτες πρωινές ώρες.

ΠΑΡΑΚΑΛΟΥΝΤΑΙ ΟΙ ΔΗΜΟΤΕΣ:
• Να λάβουν υπόψη τους το Έκτακτο Δελτίο Επιδείνωσης Καιρού για τον ασφαλή σχεδιασμό των μετακινήσεων και των δραστηριοτήτων τους.
• Να αποφεύγουν άσκοπες μετακινήσεις κατά τη διάρκεια εκδήλωσης των έντονων φαινομένων και να είναι ιδιαίτερα προσεκτικοί.
• Να μην διασχίζουν το χείμαρρο ΞΗΡΙΑ ή άλλους χείμαρρους και ρέματα, πεζοί ή με όχημα, κατά τη διάρκεια των βροχοπτώσεων και για αρκετές ημέρες μετά το τέλος της εκδήλωσης των φαινομένων.
• Ο Δήμος Αλμυρού καλεί τους πολίτες να εφαρμόζουν τις οδηγίες αυτοπροστασίας της Γενικής Γραμματείας Πολιτικής Προστασίας (https://civilprotection.gov.gr/odigies-prostasias/kataigides).
• Τηλέφωνα επικοινωνίας με το Δ. Αλμυρού 24223-50204 και 24223-50282.

